Både Frankrike og Belgia gikk offensivt til verks på Krestovsky Stadion tirsdag kveld, men selv om spillet bølget frem og tilbake var det belgerne som kom til de største sjansene i starten av oppgjøret.
Etter 15 minutter spilte Eden Hazard seg til en god mulighet da han fra skrått hold avsluttet fra cirka 16 meter, men skuddet gikk like til side for mål.
Fem minutter før pause kom Benjamin Pavard til omgangen største mulighet da han ble spilt fri av Kylian Mbappé. Fra skrått hold avsluttet Pavard mot lengste hjørnet, men Belgia-keeper Thibaut Courtois fikk en fot på ballen og hindret fransk scoring.
Etter en målløs førsteomgang tok det ikke mer enn fem minutter av andreomgangen før det ble scoring.
Frankrike hadde tydelig hevet seg et hakk fra førsteomgangen og etter 55 minutter viste Mbappé seg frem med et vakkert gjennomspill med hælen. Den unge PGS-stjernen spilte fri lagkamerat Giroud, men spissens avslutning ble blokkert.
Belgia forsøkte å kjempe inn utligningen mot slutten av kampen, men laget som har imponert offensivt tidligere i mesterskapet slet langt mer mot et solid fransk forsvar tirsdag kveld.
Ti minutter før slutt kom riktignok Axel Witsel til en god sjanse da han forsøkte seg med et langskudd fra over 20 meter, men Lloris reddet avslutningen.